Եթէ այսօր գրեթէ բոլորը կ՚ընդունին, որ 1990 եւ 1998 թուականներու պատրիարքական ընտրութիւնները տեղի ունեցած էին հնարաւորինս նուազ ցնցումներով, ապա այս երեւոյթին մէջ մեծ ու անփոխարինելի եղած էր Փիլօ Աթանի դերակատարութիւնը։ 1990 թուականի ընտրութիւններուն ան եղած էր ազգային պատգամաւոր եւ լուրջ կամք դրսեւորած էր՝ որպէսզի այդ շրջանի կարգ մը գայթակղեցուցիչ երեւոյթները բացայայտուին եւ երաշխաւորուի ընտրութիւններու արդարութիւնը։ 1998-ին ալ գլխաւորած էր Նախաձեռնարկ մարմինը եւ այդպէսով դարձեալ իր ներդրումը ունեցած էր՝ որպէսզի ամէն ինչ տեղի ունենայ պատշաճութեան սահմաններու մէջ։